Diari Oficial de la Generalitat Valenciana


Sumari del DOGV 4407, del 27-12-2002 (2002/14954)

ORDE de 2 de desembre de 2002, de la Conselleria de Cultura i Educació, per a la concessió d'ajudes per a la compra de material homologat per a la conservació de la documentació dels arxius municipals dels ajuntaments de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4407

Data del DOGV
:   27-12-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/14308


Data del document
:   02-12-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * ajuda pública
    * suport econòmic
    * arxiu
    * administració local

ORDE de 2 de desembre de 2002, de la Conselleria de Cultura i Educació, per a la concessió d'ajudes per a la compra de material homologat per a la conservació de la documentació dels arxius municipals dels ajuntaments de la Comunitat Valenciana. [2002/14491]
  
La Conselleria de Cultura i Educació, d'acord amb el programa de recuperació d'arxius de la Comunitat Valenciana, té el propòsit d'ajudar a aquells ajuntaments que milloren l'organització del seu arxiu, contribuint d'esta manera a sufragar els gastos derivats de la conservació dels fons documentals.
  
En conseqüència, fent ús de les facultats que em conferix l'article 35 de la Llei 5/1983, de la Generalitat Valenciana, de 30 de desembre, de Govern Valencià
  
ORDENE
  
Primer
  
Es convoca concurs públic per a la concessió d'ajudes per a la compra de material homologat per a la conservació de la documentació dels arxius municipals de la Comunitat Valenciana. Així mateix s'aproven les bases per què es regix, les quals s'inclouen com a annex I d'esta orde, i el model de sol·licitud, que s'inclou com a annex II.
  
Segon
  
Les ajudes es concediran a càrrec de l'aplicació pressupostària 19.55.000.15.9, línia codi comptable T3190000, fins al límit de 30.000 euros, d'acord amb allò que establisca la Llei de Pressupostos de la Generalitat Valenciana per al 2003, per la qual cosa quedarà condicionada la concessió de les subvencions a l'existència en els mencionats pressupostos de crèdit adequat i suficient, de conformitat amb el que disposa l'Orde de 26 de setembre de 1994, de la Conselleria d'Economia i Hisenda (DOGV 6-10-1994).
  
DISPOSICIÓ ADDICIONAL
  
Única
  
Conforme a l'Orde de 26 de setembre de 1994, de la Conselleria d'Economia i Hisenda, sobre tramitació anticipada d'expedients de gasto, tots els actes dictats en l'expedient de subvenció que es convoca per la present orde s'entendran condicionats que, al dictar la resolució de concessió de la subvenció, subsistisquen les mateixes circumstàncies de fet i de dret existents en el moment en què es van produir aquells actes.
  
DISPOSICIONS FINALS
  
Primera
  
Es delega en el director general del Llibre, Arxius i Biblioteques la facultat de resoldre la concessió d'estes ajudes i se l'autoritza perquè, en l'àmbit de les seues competències, prenga les mesures pertinents per al desenrotllament i execució d'esta orde.
  
Segona
  
Esta orde entrarà en vigor el mateix dia que es publique en el Diari Oficial de la Generalitat Valenciana.
  
Tercera
  
Contra la present orde, que posa fi a la via administrativa, els interessats podran interposar recurs contenciós administratiu davant del Tribunal Superior de Justícia de la Comunitat Valenciana en el termini de dos mesos, a comptar des del sendemà de la seua publicació. Tot això de conformitat amb el que disposen els articles 10, 14, 44 i 46 de la Llei Reguladora de la Jurisdicció Contenciosa Administrativa.
  
València, 2 de desembre de 2002
  
El conseller de Cultura i Educació
  
MANUEL TARANCÓN FANDOS
  
ANNEX I
  
Bases per a la concessió d'ajudes per a la compra de material homologat per a la conservació de la documentació dels arxius municipals dels ajuntaments de la Comunitat Valenciana.
  
Primera
  
La present convocatòria té com a objectiu la concessió d'ajudes per a la compra de material homologat per a la conservació de la documentació dels arxius municipals de la Comunitat Valenciana.
  
Segona
  
Podran sol·licitar estes ajudes tots els ajuntaments de la Comunitat Valenciana que porten a terme treballs d'organització i descripció en els seus arxius, per a la millor conservació del Patrimoni Documental Valencià.
  
En el cas que el servici d'arxiu haja sigut delegat a fundacions culturals amb personalitat jurídica pròpia podran estes tramitar les subvencions i ser-ne beneficiàries.
  
Tercera
  
Es podran adquirir, a càrrec d'estes ajudes, caixes arxivadores de cartó blanques amb aleta llarga de les següents mesures: 39 cm de llarg, 13 cm d'ample i 26'5 cm d'alt.
  
Qualsevol altre tipus de material homologat per a la conservació de la documentació que es vullga adquirir haurà de ser degudament justificat.
  
Quarta
  
Tindran prioritat en la concessió d'estes ajudes les següents peticions:
  
a) Les sol·licitades per municipis amb un deficient equipament d'arxiu.
  
b) Les sol·licitades per aquells municipis que estiguen realitzant treballs d'organització del seu arxiu municipal.
  
c) Es valorarà especialment l'antiguitat, el volum, l'interés dels fons documentals i d'aquells que en un futur puguen ingressar, així com l'equitat entre els gastos produïts i el benefici resultant.
  
Quinta
  
L'aportació de la Conselleria de Cultura i Educació serà com a màxim del cinquanta per cent (50%) del cost del gasto que es realitze en el 2003. Els ajuntaments hauran d'aportar a càrrec del seu pressupost la part no finançada per la Generalitat Valenciana.
  
Sexta
  
1. El termini de presentació de sol·licituds serà d'un mes comptat des del sendemà al de la publicació d'esta convocatòria en el Diari Oficial de la Generalitat Valenciana. Si el termini finalitza en dia inhàbil o dissabte, s'entendrà prorrogat fins al primer dia hàbil següent
  
2. La documentació es presentarà en el Registre General de la Conselleria de Cultura i Educació, en els registres de les direccions Territorials de Cultura i Educació d'Alacant, Castelló i València, o per qualsevol dels procediments previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999.
  
Sèptima
  
La sol·licitud, el model de la qual figura com a annex II a la present orde, anirà acompanyada dels següents documents:
  
a) Certificat de l'acord del ple o comissió de govern de l'ajuntament en què es va acordar sol·licitar l'ajuda, indicant la finalitat i la quantia total del gasto previst, així com el compromís de cobrir l'excés que poguera existir, si és procedent, entre el pressupost inicial i el preu de contracta definitiu.
  
b) Certificat del/de la secretari/a de la consignació del gasto en el pressupost de l'ajuntament.
  
c) Còpia del pressupost de la inversió acceptat per la corporació, on s'especifique tot el material detallat i el seu preu per unitats.
  
d) L'imprés d'alta de tercers, que apareix com a annex III de la present orde, degudament omplit.
  
e) Una relació sumària de la documentació que posseïx l'arxiu: metres lineals de documentació, dates extremes de les sèries documentals, documents solts d'interés, etc.
  
Si la sol·licitud no reunix els requisits previstos en esta base, es requerirà l'interessat perquè, en el termini de 10 dies, complete la documentació exigida. En si no és així, a l'hora de dictar la resolució corresponent es considerarà que desistix de la seua petició.
  
Octava
  
1. La valoració de les sol·licituds de material homologat per a arxius municipals la realitzarà una Comissió Tècnica que estarà composta per:
  
President: cap del Servici d'Arxius i Biblioteques.
  
Vocals: cap de la Secció del Llibre.
  
director de l'Arxiu Central de la Generalitat Valenciana.
  
cap de la Secció de Biblioteques.
  
Secretari: cap de la Secció d'Arxius.
  
2. La Comissió Tècnica, atenent les sol·licituds presentades i l'interés de les mateixes, elaborarà la proposta de distribució d'estes ajudes en el termini de dos mesos, comptats des del dia de finalització del termini de presentació de sol·licituds. La proposta serà presentada al director general del Llibre, Arxius i Biblioteques que dictarà la corresponent resolució, la qual serà publicada en el Diari Oficial de la Generalitat Valenciana.
  
3. Si en el termini de tres mesos, a comptar des de la data en què la sol·licitud d'ajuda haja tingut entrada en el registre de l'òrgan competent per a la seua tramitació, no es resol la convocatòria i realitza la publicació oportuna, s'entendrà que la sol·licitud presentada ha sigut desestimada.
  
Novena
  
1. Les minoracions produïdes amb relació al pressupost inicial, bé pel menor pressupost del projecte definitiu o per baixes produïdes en l'adjudicació, es repartiran proporcionalment a les quantitats aportades per cada institució.
  
2. Les economies que puguen produir-se podran disposar-se per mitjà de nova resolució del director general del Llibre, Arxius i Biblioteques incrementant la quantitat concedida a algun dels beneficiaris o incloent-ne d'altres inicialment exclosos.
  
3. La Conselleria de Cultura i Educació no assumirà modificacions del contracte que suposen augment del preu d'adjudicació, ni revisió de preus. Si es produïxen estos casos els majors costos seran assumits exclusivament per l'ajuntament.
  
Deu
  
Són obligacions del beneficiari:
  
a) Realitzar l'activitat o adoptar el comportament que fonamenta la concessió de la subvenció.
  
b) Acreditar davant de la Conselleria de Cultura i Educació la realització de l'activitat o l'adopció del comportament, així com el compliment dels requisits i condicions que determinen la concessió o gaudi de l'ajuda.
  
c) El sotmetiment a les actuacions de control financer que corresponen a la Intervenció General, en relació amb les subvencions i ajudes concedides.
  
d) Comunicar a la Conselleria de Cultura i Educació l'obtenció de subvencions o ajudes per a la mateixa finalitat, procedents de qualssevol administració o ens públics.
  
Onze
  
Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de la concessió.
  
L'import de les subvencions regulades en la present base en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat a desenrotllar pel beneficiari.
  
Dotze
  
Procedirà el reintegrament de les quantitats percebudes i l'exigència de l'interés de demora des del moment del pagament de la subvenció en els següents casos:
  
a) Obtindre la subvenció sense reunir les condicions requerides per a això.
  
b) Incompliment de la finalitat per a la qual la subvenció va ser concedida.
  
c) Incompliment de les condicions imposades als beneficiaris amb motiu de la concessió de la subvenció.
  
Igualment, en el supòsit contemplat en el paràgraf segon de l'apartat anterior, quan la subvenció principal siga de la Generalitat Valenciana procedirà el reintegrament de l'excés obtingut sobre el cost de l'activitat desenrotllada.
  
Tretze
  
Quan en l'exercici de les funcions d'inspecció o control es deduïsquen indicis de la incorrecta obtenció, gaudi o destí de la subvenció o ajuda percebuda, els agents encarregats de la seua realització podran acordar la retenció de les factures, documents equivalents o substitutius i de qualsevol altre document relatiu a les operacions en què tals indicis es manifesten.
  
Catorze
  
El pagament de les aportacions de la Generalitat Valenciana als ajuntaments es realitzarà de conformitat amb el que establix la Llei de Pressupostos de la Generalitat Valenciana per al 2003. Per a efectuar el pagament els ajuntaments hauran de presentar la documentació següent:
  
a) Fotocòpia compulsada de les factures del material expedides per l'empresa proveïdora, o bé del manament de pagament corresponent.
  
b) Certificat del secretari de l'ajuntament en què es faça constar que el subministrament contractat ha sigut entregat correctament i s'ha destinat a l'ús previst.
  
Quinze
  
Els justificants establits en la base catorzena hauran de presentar-se abans del 31 d'octubre del 2003 en la Conselleria de Cultura i Educació.
  
Setze
  
Les transferències corrents concedides per la Generalitat Valenciana a les corporacions locals es realitzaran d'una sola vegada quan es presenten els justificants corresponents.
  
Dèsset
  
Els ajuntaments que es beneficien d'estes ajudes, quedaran obligats a mantindre l'arxiu organitzat i en bones condicions de conservació, d'acord amb les normes i directrius que establisca la Conselleria de Cultura i Educació, dedicant per a això el personal necessari.
  
ANNEX II
  
Sol·licitud de material homologat per als arxius municipals
  
Senyor/Senyora ...............................................
  
alcalde/essa de l'ajuntament de...................................................
  
d'acord amb el que disposa l'Orde de ....................................... de 2002, per la qual la Conselleria de Cultura i Educació convoca la concessió d'ajudes per a la compra de material homologat per als arxius municipals de la Comunitat Valenciana,
  
EXPOSA:
  
1. Que desitja sol·licitar una ajuda per a l'arxiu de l'entitat que presidix, per a realitzar els següents treballs d'organització, descripció i conservació de l'arxiu: ..................................................................................
  
2. Que per a la realització d'estos treballs sol·licita una subvenció per a la compra del següent material homologat:
  
a) Caixes arxivadores .....
  
b) ............................... .....
  
3. Que esta entitat, pel fet de participar en la concessió d'estes ajudes, accepta totes les condicions establides en les bases de la convocatòria.
  
......................, ....... de .............................. de 2003
  
(Firma)
  
CONSELLERIA DE CULTURA I EDUCACIÓ. DIRECCIÓ GENERAL DEL LLIBRE, ARXIUS I BIBLIOTEQUES.
  
A efecte del que establix l'article 42.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la nova redacció donada per la Llei 4/1999, de 13 de gener, se l'informa que:
  
a) El termini màxim per a resoldre la present sol·licitud és de tres mesos, a comptar des de la data en què haja tingut entrada en el registre de l'òrgan competent per a la seua tramitació, sense perjuí del que preveu l'article 42.5 de la mateixa llei.
  
b) L'efecte que produirà el silenci administratiu, si transcorreguera el termini sense que s'haja dictat i notificat la resolució corresponent, és desestimatori de la seua sol·licitud.
  
ANNEX III
  
Manteniment de tercers. Proveïdors
  
ALTA D'ENTITAT DE CRÈDIT
  
Nom del proveïdor:
  
Domicili:
  
Població: C. postal:
  
DNI/CIF del proveïdor:
  
Denom. del compte bancari (titular):
  
Denom. de l'entitat financera:
  
Codi de l'entitat financera:
  
Denom. de la sucursal si és procedent:
  
Codi de la sucursal:
  
Núm. del compte corrent: DC
  
Declare que són certes les dades damunt reflectides i que identifiquen el compte i l'entitat financera a través dels quals desitge rebre els pagaments que en la qualitat de proveïdor de la Generalitat Valenciana puguen correspondre.
  
Firmat: Firma:
  
En qualitat de:
  
DNI
  
A OMPLIR PER LA CONSELLERIA
  
senyor
  
amb el càrrec de:
  
CERTIFICA: Que les dades corresponents a este proveïdor són certes i han sigut verificades amb els antecedents que es troben en el nostre centre de gestió.
  
València, de de 2003